*Ikt.szám: SV/ …………-………/.....*

**K Ö Z S Z O L G Á L T A T Á S I S Z E R Z Ő D É S**

- Hőközponti hőfogyasztás mérés alapján -

(**... sz. hőközpont**)

amely létrejött egyrészről a **Salgó Vagyon** **Salgótarjáni Önkormányzati Vagyonkezelő és Távhőszolgáltató Kft**. (röviden: Salgó Vagyon Kft., székhelye: 3104 Salgótarján, Ipari Park, Park út 12., cégjegyzékszáma:

12-09-001893; Hőszolgáltatási Divízió: 3100 Salgótarján, Salgó út 52.) mint **szolgáltató** - továbbiakban **Szolgáltató** - másrészről

|  |  |
| --- | --- |
| **NÉV :**  | **cím/székhely:**  |

mint **Felhasználó**  (továbbiakban: **Felhasználó**) között a

|  |
| --- |
| **/ Hrsz:** |

felhasználási helyen távhőszolgáltatásra az alábbiak szerint:

1. **A Szerződés aláírása napján lép hatályba és határozatlan időre szól.**

A távhőszolgáltatásról szóló 2005. évi XVIII. törvény (a továbbiakban: Tszt.) 37. § (5) bekezdése alapján a Szolgáltató és a Felhasználó között a közszolgáltatási szerződés – a jogszabályokban és az üzletszabályzatban meghatározott feltételekkel – a szolgáltatás igénybevételével is létrejön.

1. Felek megállapodnak a hőenergia **mérés szerinti** elszámolásában.

Szolgáltató a fűtési célú hőfogyasztást a felhasználási helyen felszerelt hitelesített hőmennyiségmérővel méri és havonta egyszer a leolvasott mért hőmennyiség képezi a számlázás - elszámolás – alapját. Leolvasás módja 1.sz melléklet szerint.

Szolgáltató ezen szerződés alapján arra vállal kötelezettséget, hogy a fent megjelölt helyen a szerződés 1. sz. mellékletében rögzített hőteljesítménnyel áll Felhasználó rendelkezésére.

A szolgáltatás teljesítettnek minősül, ha a lekötött hőteljesítménynek a tényleges külső hőmérséklethez tartozó arányos része a Felhasználó rendelkezésére áll.

Szolgáltatót a szerződés szerinti teljesítés esetén a felhasználói berendezések meghibásodásából eredő károkért nem terheli felelősség.

Szolgáltató kártérítési felelőssége csak a tulajdonában lévő berendezések meghibásodásából eredő károkozásért áll fenn.

A Felhasználó tevékenységéből eredő károkért, ill. a Felhasználó érdekében felmerült ok miatt nem teljesített szolgáltatásért a Szolgáltató nem vállal felelősséget.

1. A tulajdoni határokat az 1.sz. melléklet tartalmazza.

1. A Felhasználó biztosítja a Szolgáltató munkavállalóinak a felhasználási helyen lévő szolgáltatói és felhasználói berendezések ellenőrzésének céljából történő bejutást.
2. Szolgáltató vállalja, hogy a fűtési idényben (*szeptember 15. - május 15.*) úgy szolgáltat, hogy a Felhasználó írásbeli bejelentése alapján a távhő fűtési célú felhasználását elindítja, leállítja, vagy a felhasználói rendszer műszaki lehetőségein belül a hőközpontot befolyásolja a lekötött teljesítmény mértékéig.

Fűtési idényen kívüli (*május 16. - szeptember 14*.) időszakban a nyári üzemmód, illetve a karbantartási munkálatok miatt fűtésszolgáltatást Szolgáltató csak előzetes egyeztetés után tud teljesíteni.

Felhasználó által kért fűtés leállításának, befolyásolásának, vagy túlzott mértékű csökkentésének következményeiről Szolgáltató köteles felhívni a Felhasználó figyelmét.

Felhasználó lehetővé teszi, hogy az elszámolás alapjául szolgáló mérő állását a Szolgáltató ellenőrizhesse.

1. Felek rögzítik, hogy a szolgáltatói illetve felhasználói berendezések fenntartása és az üzemképes állapot biztosítása a mindenkori tulajdonos feladata.

Felhasználó tudomásul veszi, hogy a tulajdonában lévő berendezéseken átalakítási munkát csak a Szolgáltató előzetes hozzájárulásával végezhet.

1. Szolgáltató a hőfogyasztás mérésére felszerelt elszámolási mérőeszközöket jogszabályban - a mérésügyről szóló 1991. évi XLV. törvény valamint a végrehajtására kiadott többször módosított 127/1991. (X.9.) Korm. rendeletben - előírt időszakonként hitelesítteti a Felhasználó költségére.

A hőmennyiségmérő meghibásodásakor vagy hitelesítéskor a méretlen időszakra vételezett hőmennyiség a tárgyidőszakot megelőző év azonos hónapjának fogyasztása alapján az 1. sz. mellékletben rögzített korrekciós képlet alapján kerül meghatározásra. A mérő meghibásodása esetén az azt észlelő köteles a másik felet haladéktalanul írásban értesíteni, melynek elmulasztásából eredő károkért a Felek egymással szemben teljes anyagi felelősséggel tartoznak. Az értesítést követően a Felek haladéktalanul kötelesek közös ellenőrzést végezni, arról jegyzőkönyvet felvenni. Amennyiben a Szolgáltató rendelkezik alkalmas hiteles mérővel, úgy azt cseréli és jegyzőkönyvben rögzíti a le-, ill. felszerelt mérők jellemző adatait, a méretlen, ill. pontatlan mérés időtartamát. Cserekészülék hiányában leszereli a meghibásodott mérőt javításra és jegyzőkönyvezi a mérő adatait. A javítás után az hiteles készüléket visszaszereli és jegyzőkönyvezi a mérő állását és adatait, továbbá a méretlen és pontos méréssel nem rendelkező időszak időtartamát. Mindezen tevékenységek a Felhasználó jelenlétében történhetnek.

 A Felhasználó és a Szolgáltató kérheti a másik fél tulajdonában lévő mérőeszköz mérésügyi felülvizsgálatát Salgótarján Megyei Jogú Város Közgyűlésének a távhőszolgáltatásról szóló 27/2006 (IX.14.) Ör. sz. rendelete alapján (továbbiakban: Ör.).

Nem hibás a mérő, ha az ellenőrzéskor kiállított minősítő irat azt igazolja.

1. **Hőszolgáltatási díj és annak megfizetése**

Felhasználót a hőszolgáltatásért díjfizetési kötelezettség terheli.

Felhasználó a mindenkor érvényes árrendelet által meghatározott mértékű

* a szerződés 1. sz. mellékletében rögzített hőteljesítmény után **alapdíj**at (Ft/MW/év)
* a hőfogadó állomáson beépített hiteles mérőműszerrel mért hőmennyiség után mért **hődíj**at (Ft/GJ) köteles fizetni a Szolgáltatónak a 2. sz. melléklet szerint.

Szolgáltató jogosult a lekötött teljesítmény túllépésével vételezett hőteljesítmény után az **Ör. 19. § (2a) bekezdésben meghatározottak szerinti pótdíjat felszámítani.**

A távhőszolgáltatásért esedékes díjakat Szolgáltató jogosult külön értesítés nélkül a számlájában érvényesíteni.

1. Felhasználó tudomásul veszi, hogy az üzemvitellel és a felhasználói berendezések átalakításával kapcsolatos kérdésekben csak a Szolgáltató jogosult eljárni, kivéve az élet- és vagyonbiztonságot veszélyeztető üzemzavarok esetét.
2. A Felhasználó az általános közszolgáltatási szerződést 30 napos felmondási határidővel a fűtési időszak végére, május 15. napjára írásban mondhatja fel, ha együttes feltételként:
3. a felmondáshoz a távhővel ellátott épület tulajdonosi közössége az összes tulajdoni hányad szerinti legalább négyötödös szavazattöbbségű határozatával hozzájárul, és az épületben a távhőellátással azonos komfortfokozatú más hőellátást valósít meg;
4. a szerződés felmondása nem okoz jelentős kárt más számára, és nem korlátozza mások tulajdonosi, használói, bérlői jogait;
5. viseli azokat a költségeket, amelyek a felhasználói berendezéseknek a felmondás következtében szükséges műszaki átalakításával merülnek fel;
6. a szerződés felmondását a meglévő rendszer műszaki megoldása lehetővé teszi és a felmondás nem ütközik egyéb jogszabályba.

A Szolgáltató a közszolgáltatási szerződést a Felhasználó/Díjfizető Tszt. 49.§ (2) bekezdés b) és e) alpontjában meghatározott szerződésszegése esetén mondhatja fel, valamint akkor, ha tudomást szerez arról, hogy a vele szerződéses kapcsolatban álló Felhasználó a felhasználási helyen a távhő vételezését megszüntette. A közszolgáltatási szerződés felmondása miatt az épületben, épületrészben bekövetkező kár a Felhasználót terheli.

1. **Szerződésszegés**

Szolgáltató részéről szerződésszegésnek minősül, ha

1. a távhőszolgáltatást a közszolgáltatási szerződésben meghatározott időpontban nem kezdi meg;
2. a távhőt nem a közszolgáltatási szerződésben meghatározott, illetőleg nem a tőle elvárható módon szolgáltatja;
3. a Felhasználó részére történő szolgáltatást nem hitelesített mérőeszköz használatával végzi;
4. a távhőszolgáltatás előre tervezhető munkák miatti szüneteltetéséről a Felhasználót az üzletszabályzatban vagy a szerződésben előírt módon és időben nem értesíti;
5. felróható magatartása folytán a távhőszolgáltatás megszűnik, vagy azt a Tszt. 40-41.§-ban foglaltakon túlmenően szünetelteti vagy korlátozza;
6. a távhőszolgáltatás felfüggesztése esetén a felfüggesztési ok megszüntetésére vonatkozó írásbeli értesítése kézhezvételét követő munkanapon a Felhasználó részére a távhőszolgáltatást nem kezdi meg.

Felhasználó, illetőleg Díjfizető részéről szerződésszegésnek minősül, ha

1. a szerződésben meghatározott hőteljesítményt túllépi;
2. a távhő folyamatos és biztonságos szolgáltatását, illetőleg más felhasználó vagy díjfizető szerződésszerű távhővételezését zavarja vagy veszélyezteti;
3. a mérőeszközt vagy a mérőeszköz hitelességét tanúsító jelet (fémzár, hitelesítési bélyegzés, matrica) megrongálja, eltávolítja vagy - amennyiben a mérőeszköz olyan helyiségben van elhelyezve, amelybe a fogyasztó állandó bejutása, illetve felügyelete biztosított - ezek sérülését, illetve hiányát a Szolgáltatónak nem jelenti be;
4. a mérőeszköz befolyásolásával vagy megkerülésével *-* ideértve a mérőeszköz vagy annak hitelességét tanúsító jel megrongálását és eltávolítását is - távhőt vételez;
5. a távhő díját nem vagy nem a szerződésben meghatározott időben fizeti meg;
6. a korlátozási rendelkezéseknek nem tesz eleget;
7. a távhő vételezését nem a Tszt. 38. § (2), (4), illetve (5) bekezdésében foglalt feltételekkel szünteti meg.

A szerződésszegés következményei:

1. díjvisszatérítés, pótdíjfizetés (Ör. 19.§ (2)-(2a)-(2b) bekezdésében foglalatk szerint)
2. kötbér,
3. kártérítés,
4. csökkentett mértékű szolgáltatás,
5. távhőszolgáltatás felfüggesztése,
6. közszolgáltatási szerződés felmondása.
7. **Adatkezelés**

### Szolgáltató tájékoztatja Felhasználót, hogy a Tszt. 45.§-a alapján jogosult

### a közszolgáltatási szerződés hatályba lépésétől a közszolgáltatási szerződés megszűnése után a követelések elévüléséig a felhasználók, díjfizetők adatai közül azokat kezelni, amelyek a felhasználók és díjfizetők azonosításához, a közszolgáltatási szerződés teljesítéséhez szükségesek;

### az általa kezelt adatok közül azokat, amelyek a tevékenységével összefüggő adatkezelés céljából szükségesek, átadni a Tszt. által meghatározott átvevőknek.

### Azonosító adatok: névre, székhelyre, képviselő nevére, felhasználási helyre, fogyasztásra, számlázásra, díjfizetésre vonatkozó adatok.

 Az adatkezelés és adatvédelem részletes tájékoztatóját a 4. sz. melléklet tartalmazza.

1. **Adatváltozás**

A Felhasználó az adataiban bekövetkezett változást 15 napon belül köteles a Szolgáltatónak írásban bejelenteni.

A felhasználó személyében bekövetkezett változást a régi és új felhasználó - a felhasználó személyében bekövetkezett változástól számított 15 napon belül - köteles a Szolgáltatónak írásban bejelenteni. A bejelentéshez szükséges nyomtatvány a Szolgáltató Ügyfélszolgálatán elérhető.

A változás-bejelentésnek tartalmaznia kell

1. az új felhasználó és új díjfizető személyének azonosításához szükséges adatokat,
2. a felhasználási hely, ill. épületrész pontos megjelölését és
3. a változás időpontját.

Felhasználói változás-bejelentésnél a Szolgáltató kéri a tulajdonváltozás igazolására szolgáló okirat (pl. adásvételi szerződés) bemutatását.

1. Felhasználó vállalja, hogy a szerződés tartalmát a Felhasználói közösség tagjaival ismerteti, amennyiben az elszámolásban több Felhasználó is részt vesz.
2. Felhasználó felelőssége teljes tudatában kijelenti, hogy jelen szerződést jogosult aláírni.
3. **Azonosításra szolgáló adatok**

Szolgáltató: Salgó Vagyon Kft.

 - statisztikai azonosítója: 11202749-6832-113-12

 - cégjegyzék száma: 12-09-001893

 - adószáma: 11202749-2-12

- számlavezető pénzintézet neve: OTP Bank Nyrt.

- számlaszáma: 11741000-20171773-00000000

Felhasználó:

|  |  |
| --- | --- |
| -statisztikai azonosítója: |  |
| -cégjegyzék száma: |  |
| -adószáma: |  |
| -számlavezető pénzintézet neve |  |
| -számlaszáma: |  |
| -kapcsolattartó: |  |
| -postacím: |  |
| -telefonszám: |  |
| -email cím: |  |

1. Az itt nem szabályozott kérdésekben a Tszt. és a végrehajtásáról szóló Kormányrendeletet, továbbá az Ör. rendelkezései alkalmazandók.
2. Jelen szerződés kizárólag az 1; 2; 3. sz. mellékletével együtt érvényes.

Salgótarján, 2018.

 …………………………………. …………………………………

 Szolgáltató Felhasználó

**1. sz. M e l l é k l e t**

Az épület lekötött hőteljesítménye (alapdíjhoz): MW

 - ebből a felhasználási hely hőteljesítménye: MW

A hőközpont villamos fogyasztását a Szolgáltató az áramszámlák alapján évente két alkalommal az ingatlan/épületrészek tulajdonosainak (Felhasználók) részarány szerint továbbszámlázza.

Az elszámolás alapjául szolgáló hőmennyiségmérőkör adatai (csere esetén Kapcsolási lapon szereplő adatok, ezen melléklethez csatolva):

|  |  |
| --- | --- |
| Beépítés helye:  | Hőközpont  |
| Számláló típusa: |  |
| Gyári száma:  |  |
| Hitelesítés éve:  |  |
| Leolvasás módja: | * Távleolvasás
* Helyszíni leolvasás
 |

A hőmennyiségmérő kör meghibásodása esetén a meghibásodás időszakára a hőfogyasztás számítása a következők szerint történik:

 *Q1 \* (20-tk2)*

 *Qkorr = ------------------ \* n2*(GJ), ahol

 *n1 \* (20-tk1)*

 *Qkorr =*a méretlen időszak hőfogysztása (GJ),

 *Q1 =*az előző év azonos hónapjának hőfogyasztása (GJ),

 *n1 =*az előző év azonos hónap mért napjainak száma,

 *n2  =*a méretlen időszak napjainak száma,

 *tk1  =*az előző év azonos hónap átlagos külső hőmérséklete (°C),

 *tk2 =*a méretlen időszak átlagos külső hőmérséklete (°C).

|  |  |
| --- | --- |
| Tulajdoni határok:* Salgó Vagyon tulajdona:
* Felhasználó tulajdona:
 | Hőközponti berendezésekSzekunder fűtési hálózat |

Salgótarján, 2018.

 …………………………………. …………………………………

 Szolgáltató Felhasználó

**2. sz. M e l l é k l e t**

**Fizetési megállapodás**

amely létrejött egyrészről a **Salgó Vagyon** **Salgótarjáni Önkormányzati Vagyonkezelő és Távhőszolgáltató Kft**. (székhelye: 3104 Salgótarján, Ipari Park, Park út 12., cégjegyzékszáma:

12-09-001893; Hőszolgáltatási Divízió: 3100 Salgótarján, Salgó út 52.) mint **szolgáltató** - továbbiakban **Szolgáltató** -, másrészről

|  |  |
| --- | --- |
| NÉV:  | Cím:  |

mint **Felhasználó** (továbbiakban: Felhasználó) között

|  |
| --- |
| / Hrsz: |

felhasználási helyen a távhőszolgáltatási díj megfizetésére az alábbiak szerint:

1. Felhasználó köteles a szerződés szerint lekötött hőteljesítmény alapján **alapdíj**at és a felhasznált hőenergia alapján **hődíj**at fizetni.

Alapdíj: Ft/MW/év /Az alapdíjat a Szolgáltató 12 egyenlő részletben számlázza.

Mért hődíj: Ft/GJ

1. Késedelmes fizetés esetén a Szolgáltató késedelmi kamatot számít fel, melyre a Ptk. rendelkezései az irányadók.
2. Salgótarján Megyei Jogú Város Közgyűlésének 27/2006. (IX.14.) sz. rendelete (röviden: Ör.) alapján a Felhasználó a Tszt. pótdíjat köteles fizetni.
3. Az alkalmazott árak az árhatóság jóváhagyásával és az általa meghatározott időponttól módosulhatnak.
4. **Fizetés módja:**

A számla kibocsátásának időpontja: minden hónap 1–15. napja közötti időszak.

A számla az alábbiakat tartalmazza:

 alapdíj (lekötött csúcs) Ft

 + előző havi tény hődíj Ft

 - előző havi hődíj előleg Ft

 + tárgyhavi hődíj előleg Ft

|  |
| --- |
| * Postai készpénzátutalási megbízás
 |
| * Átutalási megbízás
 |

Fizetési mód (válaszható):

**Fizetési határidő:** a számlán feltüntetett időpont, de legalább a számla kézhezvételétől számított 15. nap.

Salgótarján, 2018.

 …………………………………. …………………………………

 Szolgáltató Felhasználó

**3. sz. melléklet**

**A távhőszolgáltatás felhasználói korlátozási sorrendje**

A salgótarjáni távhőrendszer 100 %-os teljesítmény igénye: 35 MW

I. fokozat

A lakossági, az egészségügyi és gyermekintézmények kivételével valamennyi más felhasználó korlátozása a 100 % teljesítményről a korlátozási igény szerinti mértékig, de maximum a fagyveszély elháríthatóságának határáig.

Az I. fokozat teljesítmény korlátozási lehetősége: 8 MW.

II. fokozat

A további korlátozási igény szerinti mértékig az alábbi sorrendben:

- A lakossági melegvíztermelés teljes megszüntetése.

- A lakossági fűtési teljesítmény korlátozása 100 %-ról maximum 10 %-os csökkentéssel (90 %-ig).

A II. fokozat teljesítmény korlátozási lehetősége: 13 MW.

III. fokozat

A további korlátozási igény mértékéig az alábbiak szerint:

- Gyermekintézmények sport célú létesítményeinek kikapcsolása.

- Lakossági felhasználói kör maximum 25 %-os fűtési teljesítmény korlátozása (75 %-os teljesítmény határig).

- A gyermekintézmények fűtési teljesítményének maximum 10 %-os korlátozása (90 %-os teljesítmény határig).

A III. fokozat teljesítmény korlátozási lehetősége: 16 MW.

IV. fokozat /HAVÁRIA/

A további korlátozási igény mértékéig az alábbiak szerint:

- Lakossági felhasználók teljesítményének további csökkentése, maximum a fagyveszély elháríthatóságának határáig.

- Kórházi, egészségügyi és gyermekintézmények teljesítményének további csökkentése maximum a fagyveszély elhárításának határáig.

- A távhőrendszer teljes leállítása és leürítése.

Salgótarján, 2018.

 …………………………………. …………………………………

 Szolgáltató Felhasználó